Kleinzee Cottage | LekkeSlaap
Kleinzee Cottage bied B&B-verblyf in die bekoorlike kusdorpie, Kleinzee in die Namakwaland-streek. Dié dorp bied 'n rustige wegbreek aan gaste wat langs die kus wil ontspan.
Die verblyf word in 2 gastekamers met privaat badkamers gebied.
Die aparte slaapkamers het elk 'n dubbelbed en 'n en suite-badkamer met 'n stort. Ander geriewe in die kamers sluit 'n klerekas, lessenaar, TV, yskassie en tee- en koffiemaakgeriewe in. Die kamers lei na 'n stoep naby die eet- en braai-area.
Kleinzee bied verskeie doendinge, soos gholf, voëlkyk, 'n toer van skeepswrakke, visvang, swem, branderplankry, stap langs die kus en 4x4-roetes.